Nőnapi - IX. Gondolatok a Könyvtárban - sakkverseny 2025. márc. 8-án
Helyszín: Hamvas Béla Városi Könyvtár 
2440 Százhalombatta, Szent István tér 5. 
Szervezőtársak: SZVISE sakk szakosztály, Nyőgér István játékvezető
Cél: sakkbaráti kapcsolatok, logikai és egyéb képességek fejlődése. Versenylehetőség kevés szabadidővel rendelkezők számára.
Időterv: 9:00- teremnyitás, 9:05-9:10 regisztráció, majd sorsolás. 
5 forduló több kategóriában, svájci rendszerben vagy körmérkőzéssel, 2x12 perces rapid játszmákkal. 11:45- eredményhirdetés, 12:00-ig zárás.
Kategóriák: A nyílt, B amatőr, C női és D ifi (u18 u1600 (FIDE Élő-határ)).  
Díjak: Minden, legalább 3 fős mezőnyben az 1-3. helyezetteknek érem, 1-6. hely oklevél. 5 fő fölötti mezőnyök győztesének serleg, minden kategóriagyőztesnek legalább tárgyjutalom. Többieknek is emléklap.
Különdíjak: Legeredményesebb u18-as játékos (2007-ben vagy később született) és senior (* -1965) számára (A-B-ben). 1 fő max 1 díjat kap. 
A díjak kiosztásának sorrendjénél mérvadó, hogy összességében előrébb végzettek kapjanak díjat.
Nevezés: Kategóriánként 12, összesen 24 főig illetve lehetőleg márc. 7-ig e-mailben: szvisesakk@gmail.com v. nyogeristvan@gmail.com
Új résztvevők számára a nevezéshez kérünk születési évet s ha van, Élő-pontot megadni. A helyszínen a maradt helyek erejéig lehet csatlakozni. Helyben fizetendő nevezési díj: hölgyeknek ingyenes. Többieknek: diák, nyugdíjas 1500 Ft, egyéb: 2000 Ft, melyből szintén 500 Ft kedvezmény elérhető rendezett SZVISE tagsági díj esetén valamint a könyvtárba beiratkozottak számára.
Egyebek: Holtverseny esetén két fő közt illetve egyértelműség erejéig egymás elleni eredmény, utána svájciban alul-1x-vágott Buchholz-féle pontszámítás, utána illetve körmérkőzésben Berger-Sonneborn-féle, végül több győzelem dönt. Ha továbbra is fennáll a döntetlen, megosztott díjat hirdetünk.
A verseny nem kerül FIDE értékszám elszámolásra, versenyengedély nem szükséges.
A nevezés házirend-elfogadás is. Nemdohányzó és alkoholmentes helyszín. Képek készülhetnek esemény-dokumentációhoz. A könyvtári térben mások is tartózkodhatnak, illetve sakkos tartalmú könyv is lehetséges. Szabálytalan lépés szankciója enyhébb, mobiltelefon elég lenémítva, egyéb esetekben FIDE szabályok mérvadók, rapid A5 változatban, gyorsított játszmabefejezéssel. Lehetséges változást a verseny kezdetén hirdetünk. További infók: 36706724024.
Szeretettel várunk minden régi és új érdeklődőt.